CELEX: 62012TN0413
Language: mt
Date: 2012-09-20 00:00:00
Title: Kawża T-413/12: Rikors ippreżentat fl- 20 ta’ Settembru 2012 — Post Invest Europe vs Il-Kummissjoni

10.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 343/21
            
         Rikors ippreżentat fl-20 ta’ Settembru 2012 — Post Invest Europe vs Il-Kummissjoni
   (Kawża T-413/12)
   2012/C 343/35
   Lingwa tal-kawża: l-Ingliż
   
      Partijiet
   
   
      Rikorrenti: Post Invest Europe Sàrl (Lussemburgu, Il-Lussemburgu) (rappreżentanti: B. van de Walle de Ghelcke u T. Franchoo, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla l-Artikoli 2, 5, 6 u 7 tal-Deċiżjoni tal-Kummissjoni C(2012) 178, tal-25 ta’ Jannar 2012, dwar il-miżura SA.14.588 (C 20/2009) implementata mill-Belġju favur De Post-La Poste (fil-preżent bpost), ippubblikata fil-Ġurnal Uffiċjali tal-UE fid-29 ta’ Ġunju 2012 (ĠU L 170, p. 1);
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               Permezz tal-ewwel motiv hija ssostni li l-konstatazzjoni tal-Kummissjoni li n-netwerk ta’ bejgħ bl-imnut ma kienx Servizz ta’ Interess Ekonomiku Ġenerali (“SIEĠ”) distint intitolat għal kumpens tikser l-Artikoli 106(2) u 107(1) u (3) TFUE, tikkostitwixxi żball manifest ta’ evalwazzjoni u tikser il-prinċipju ta’ ugwaljanza fit-trattament.
            
         
               (2)
            
            
               Permezz tat-tieni motiv hija ssostni li n-nuqqas tal-Kummissjoni li tieħu inkunsiderazzjoni parti mill-ispejjeż tan-netwerk ta’ bejgħ bl-imnut taħt l-Obbligu ta’ Servizz Universali (“OSU”) għall-finijiet tal-kalkolu tal-ammont ta’ profitti fis-settur riżervat tal-OSU, li jeċċedu l-livell ta’ profitt raġonevoli, jikser l-Artikoli 106(2) u 107(1) u (3) TFUE u jikkostitwixxi żball manifest ta’ evalwazzjoni.
            
         
               (3)
            
            
               Permezz tat-tielet motiv hija ssostni li l-konstatazzjoni tal-Kummissjoni li l-ispejjeż netti ta’ SIEĠ mhux postali għandhom jiġu paċuti mal-profitti mis-settur riżervat tal-OSU, sa fejn dawn jeċċedu profitt raġonevoli, tikser l-Artikoli 107 u 106(2) TFUE u l-prinċipji ta’ proporzjonalità u ta’ ugwaljanza fit-trattament.
            
         
               (4)
            
            
               Permezz tar-raba’ motiv hija ssostni ksur tal-Artikoli 107 u 106(2) TFUE u ksur tal-prinċipju ta’ nuqqas ta’ retroattività, minħabba n-nuqqas totali li tieħu inkunsiderazzjoni s-sottokumpens ta’ bpost akkumulat matul is-snin 1992-2005 għal finijiet ta’ tpaċija tal-ammonti tal-allegat sovrakumpens matul il-perijodu 2006-2010.